NELJANDA KOOSSEISU

OTSUS

Haapsalu,			26. august 2005 nr 203

Detailplaneeringu kehtestamine
(Posti tn 41, 41a ja Tallinna mnt 1/Posti tn 43
kruntide ning lähiala detailplaneering)

Detailplaneering (Posti tn 41, 41a ja Tallinna mnt 1/Posti tn 43 kruntide ning lähiala detailplaneering) algatati Haapsalu Linnavolikogu 28.01.2005 otsusega nr 126. Planeeringu põhiliseks eesmärgiks on muuta Posti tn 41a krundi ehitusõigust ja ehitada krundile kuni 
9-korruseline äri- ja korterelamu. Planeering võeti vastu Haapsalu Linnavalitsuse 18.05.2005 korraldusega nr 359 ja avalik väljapanek toimus ajavahemikul 30.05-13.06.2005. Juhindudes kohaliku omavalitsuse korralduse seaduse § 6 lg 1, § 22 lg 1 p 33, § 23, Haapsalu põhimääruse § 12 lg 1 p 34, § 62, planeerimisseaduse § 24 lg 3, § 25 lg 4 ja 5, § 26 lg 1 ning haldusmenetluse seadusest, Haapsalu Linnavolikogu otsustab:

1.	Kehtestada Haapsalus asuva Posti tn 41, 41a ja Tallinna mnt 1/Posti tn 43 kruntide ning lähiala detailplaneering (Lisa 1).
2.	Linnavolikogu kantseleil:
2.1.	teha otsus teatavaks Haapsalu Linnavalitsuse ehitus- ja arhitektuurigrupile (A. Joost) otsuse koopia üleandmisega allkirja vastu, kellel saata otsuse koopia punktis 1 nimetatud detailplaneeringu kehtestamise kohta koos detailplaneeringu projektiga Lääne maavanemale ja koos planeeringu põhijoonisega Maa-ameti Lääne katastribüroole (Ehte tn 9, 90509 Haapsalu);
2.2.	koostöös Haapsalu Linnavalitsuse avalike suhete peaspetsialistiga (L. Ollino) avaldada ühe kuu jooksul peale volikogu otsuse jõustumist teade detailplaneeringu kehtestamise kohta ajalehes Lääne Elu;
2.3.	avalikustada otsus linnavolikogu kantseleis ja Haapsalu linna veebilehel.

3.	Otsus jõustub avalikustamisega linnavolikogu kantseleis.
4.	Planeeringu kehtestamise otsuse vaidlustamiseks on igal isikul õigus ühe kuu jooksul, arvates päevast, millal isik sai teada või pidi teada saama planeeringu kehtestamisest, pöörduda kohtusse, kui ta leiab, et see otsus on vastuolus seaduse või muu õigusaktiga või selle otsusega on rikutud tema õigusi või piiratud tema vabadusi.

Andres Ammas
Volikogu esimees